Búið er að opna allar helstu leiðir á Norðurlandi en vetrarfærð er á öllu svæðinu . Þæfingur er á nokkrum útvegum , samkvæmt upplýsingum frá Vegagerðinni . Búið er að opna veginn um Vatnsskarð og eins Þverárfjall en þar er hálka . Snjór er á Öxnadalsheiði en búið að opna veginn og eins á Siglufjarðarvegi og Ólafsfjarðarmúla . Snjóþekja eða hálka er á flestum leiðum á Norðausturlandi . Stórhríð er á Vopnafjarðarheiði og vegurinn ófær . Flughálka er í Jökuldal og á nokkrum leiðum út frá Egilsstöðum . Hvasst er á Kjalarnesi og eru vegfarendur beðnir að fara varlega . Hálka eða hálkublettir eru á flestum leiðum á Vesturlandi og nokkuð hvasst á sunnanverðu Snæfellsnesi . Ófært er á Laxárdalsheiði . Búið er að opna Bröttubrekku . Búið er að opna Holtavörðuheiði en þar er hálka og skafrenningur . Skutulsfjarðarbraut og Eyrarhlíð er lokaðar vegna snjóflóðahættu . Flestar leiðir eru ófærar á Vestfjörðum en þó er fært á Hálfdán , Mikladal og á Kleifaheiði .